
טקסט הדף



 ריבה להן ומעשה נמי בר' יוחנן בן מתיא שאמר לבנו צא שכור לנו פועלים הלך ופסק להן מזונות וכשבא אצל אביו אמר לו בני אפילו אתה עושה להן כסעודת שלמה בשעתו לא יצאת ידי חובתך עמהן שהן בני אברהם יצחק ויעקב למימרא דסעודתא דאברהם אבינו עדיפא מדשלמה והכתיב {מלכים א ה-ב} ויהי לחם שלמה ליום אחד שלשים כור סולת וששים כור קמח עשרה בקר בריאים ועשרה בקר רעי ומאה צאן לבד מאיל וצבי ויחמור וברבורים אבוסים ואמר גוריון בן אסטיון משמיה דרב הללו לעמילן של טבחים ור' יצחק אמר הללו לציקי קדירה ואמר ר' יצחק אלף נשים היו לשלמה כל אחת ואחת עשתה לו בביתה כך מאי טעמא זו סבורה שמא אצלי סועד היום וזו סבורה [שמא] אצלי סועד היום ואילו גבי אברהם כתיב {בראשית יח-ז} ואל הבקר רץ אברהם ויקח בן בקר רך וטוב ואמר רב יהודה אמר רב בן בקר אחד רך שנים וטוב שלשה התם תלתא תורי לתלתא גברי הכא לכל ישראל ויהודה שנאמר {מלכים א ד-כ} יהודה וישראל רבים כחול אשר על (שפת) הים מאי ברבורים אבוסים אמר רב שאובסים אותן בעל כרחן ושמואל אמר שאבוסים ועומדים מאליהם ורבי יוחנן אמר מביאין תור ממרעיתו בדלא אניס ותרנגולת מאשפתה בדלא אניסא אמר רבי יוחנן מובחר שבבהמות שור מובחר שבעופות תרנגולת אמר אמימר זגתא אוכמתא בי בטניתא דמשתכחא ביני עצרי דלא מציא פסיא קניא {בראשית יח-ז} ואל הבקר רץ אברהם אמר רב יהודה אמר רב בן בקר אחד רך שנים וטוב שלשה ואימא חד כדאמרי אינשי רכיך וטב א''כ לכתוב רך טוב מאי וטוב ש''מ לדרשה אימא תרי מדטוב לדרשה רך נמי לדרשה מתיב רבה בר עולא ואיתימא רב הושעיא ואיתימא רב נתן ברבי הושעיא {בראשית יח-ז} ויתן אל הנער וימהר לעשות אותו כל חד וחד יהביה לנער חד {בראשית יח-ח} ויקח חמאה וחלב ובן הבקר אשר עשה ויתן לפניהם דקמא קמא דמטיא אייתי לקמייהו ולמה לי תלתא תסגי בחד אמר רב חנן בר רבא כדי להאכילן שלש לשונות בחרדל אמר רבי תנחום בר חנילאי לעולם אל ישנה אדם מן המנהג שהרי משה עלה למרום ולא אכל לחם מלאכי השרת ירדו למטה ואכלו לחם ואכלו סלקא דעתך אלא אימא נראו כמי שאכלו ושתו אמר רב יהודה אמר רב כל מה שעשה אברהם למלאכי השרת בעצמו עשה הקב''ה לבניו בעצמו וכל [מה] שעשה אברהם ע''י שליח עשה הקב''ה לבניו ע''י שליח {בראשית יח-ז} ואל הבקר רץ אברהם {במדבר יא-לא} ורוח נסע מאת ה' ויקח חמאה וחלב {שמות טז-ד} הנני ממטיר לכם לחם מן השמים {בראשית יח-ח} והוא עומד עליהם תחת העץ {שמות יז-ו} הנני עומד לפניך שם על הצור [וגו'] {בראשית יח-טז} ואברהם הולך עמם לשלחם {שמות יג-כא} וה' הולך לפניהם יומם {בראשית יח-ד} יוקח נא מעט מים {שמות יז-ו} והכית בצור ויצאו ממנו מים ושתה העם ופליגא דר' חמא בר' חנינא דאמר ר' חמא בר' חנינא וכן תנא דבי רבי ישמעאל בשכר שלשה זכו לשלשה בשכר חמאה וחלב זכו למן בשכר והוא עומד עליהם זכו לעמוד הענן בשכר יוקח נא מעט מים זכו לבארה של מרים יוקח נא מעט מים ורחצו רגליכם אמר רבי ינאי ברבי ישמעאל אמרו לו וכי בערביים חשדתנו שהם משתחוים לאבק רגליהם כבר יצא ממנו ישמעאל {בראשית יח-א} וירא אליו ה' באלוני ממרא והוא יושב פתח האוהל כחום היום מאי כחום היום אמר רבי חמא בר' חנינא אותו היום יום שלישי של מילה של אברהם היה ובא הקב''ה לשאול באברהם הוציא הקב''ה חמה מנרתיקה כדי שלא יטריח אותו צדיק באורחים שדריה לאליעזר למיפק לברא נפק ולא אשכח אמר לא מהימנא לך היינו דאמרי תמן לית הימנותא בעבדי נפק איהו חזייה להקדוש ברוך הוא דקאי אבבא היינו דכתיב {בראשית יח-ג} אל נא תעבור מעל עבדך כיון דחזא דקא אסר ושרי אמר לאו אורח ארעא למיקם הכא היינו דכתיב {בראשית יח-ב} וישא עיניו וירא והנה שלשה אנשים נצבים עליו וירא וירץ לקראתם מעיקרא אתו קמו עליה כי חזיוהו דהוה ליה צערא אמרו לאו אורח ארעא למיקם הכא מאן נינהו שלשה אנשים מיכאל וגבריאל ורפאל מיכאל שבא לבשר את שרה רפאל שבא לרפא את אברהם גבריאל אזל למהפכיה לסדום והא כתיב {בראשית יט-א} ויבאו שני המלאכים סדומה בערב דאזל מיכאל בהדיה לשזביה ללוט דיקא נמי [דכתיב] {בראשית יט-כה} ויהפוך את הערים האל ולא כתיב ויהפכו שמע מינה מאי שנא לגבי אברהם דכתיב {בראשית יח-ה} כן תעשה כאשר דברת ומאי שנא לגבי לוט דכתיב 

רש"י



 ריבה להן. יותר על המנהג דכיון דלא צריך לאתנויי ואתני. מזוני יתירי קאמר: הללו. הקמח והסולת: לעמילן של טבחים. חלות עשויות לכסות פי הקדרות לשאוב זוהמת התבשיל: הללו. הבקר והצאן המנוין בזה הפסוק: לציקי. קדירה. אינו אלא למין מאכל ששמו ציקי קדירה אשרו''ד בלע''ז: ברבורים. תרנגולין: שאובסין אותן בעל כרחן. תוחבין להם מאכל בפיהם בחזקה: תור. שור: בדלא אניס. שלא עשה מלאכה: בדלא אניסא. בגידול אפרוחין: זגתא. תרנגולת: פטניתא. המפטמת בבית לשון אחר בטניתא בעלת כרס: דמשתכחא בי עצורי. בין הגיתות ואוכלת החרצנים: דלא מצי פסיא קניא. שאינה יכולה לפסוע קנה מרוב שמנה: קמא קמא דמטאי. ראשון שמגיע לאכול שנגמר בישולו: לשונות בחרדל. מעדן מלכים ושרים הוא: מאת ה'. כגון שלוים הגיז בעצמו: יוקח נא מעט מים. על ידי שליח: זכו לשלש. שלש מתנות שניתנו להם במדבר על ידי משה ואהרן: זכו לעמוד ענן. עומד עליהם תמיד כדכתיב (במדבר יד) ועננך עומד עליהם: לבארה של מרים. היינו נמי והכית בצור ובעמוד ענן פליגי: ורחצו רגליכם והשענו תחת העץ. שלא יכניס ע''ז בתוך ביתו שהערביים רגילין להשתחוות לאבק רגליהן והן נדמו לו כערביים: כבר יצא ממנו ישמעאל. ממך יצא הרגיל לעשות כן: הוציא חמה מנרתיקה. להזריח חמה בכח שלא יהו עוברי דרכים מצוים: [תמן אמרי. בארץ ישראל]: כיון דחזא. הקדוש ברוך הוא: דקא אסר. אברהם את מילתו ושרי אמר לאו אורח ארעא למיקם הכא: היינו. דמעיקרא כתיב נצבים עליו ולבסוף כתיב וירץ לקראתם: דיקא נמי. דחד הוא דאזיל להפך סדום: 

תוספות



 נראין כאוכלין ושותין. ובסדר אליהו רבה קתני לא כאותו שאומר נראין כאוכלין ושותין אלא אוכלין ושותין ממש מפני כבודו של אברהם ופליגא אדהכא: חזייה להקב''ה דקאי אבבא. והיינו דכתיב (בראשית יח) אל נא תעבור מעל עבדך הכא משמע שהשכינה היה רוצה להסתלק מעל אברהם ובמפנין (שבת דף קכז.) משמע שלפי שרצה אברהם לילך לקראת אורחים ולהכניסם אמר להקב''ה להמתין עד שיכניס אותן דדרשינן מיניה גדולה הכנסת אורחין מהקבלת פני השכינה וקאמר נמי התם בא וראה שלא כמדת הקב''ה מדת בשר ודם מדת בשר ודם אין קטן יכול לומר לגדול המתן עד שאבא אצלך ואילו בהקב''ה כתיב אל נא תעבור: ההוא דאתא לשזביה ללוט. ותימה דאמרינן בבראשית רבה (פרשה נ) דאין מלאך אחד עושה שתי שליחות ויש לומר דכאן לא עשה מיכאל בשליחות אחת כי אם מעשה אחד שבישר את שרה וכשהלך משם לסדום אז הותחלה שליחות אחרת ודוקא במקום אחד אין עושה ב' שליחות ובב''ר (שם) יש שרפאל בא להציל את לוט ורפואת אברהם אינה נזכרת ואפילו בא כמו כן לרפואת אברהם חשיב הכל שליחות אחת דרפואה והצלה ענין אחד הוא הקשה הר''ר אלחנן הא משמע לישנא דקרא ששניהם הצילוהו כדכתיב (בראשית יט) ויחזיקו האנשים בידו וכתיב ויוציאוהו ויניחוהו מחוץ לעיר וכתיב בתריה שאמר ליה מלאך שבא להפוך את סדום כי לא אוכל לעשות דבר עד באך שמה ויש לומר ששניהם הוציאוהו חוץ לעיר ומיכאל הלך עמו עד צוער וגבריאל היה מצוה אותו למהר: 

המאירי

לעולם אל ישנה אדם ממנהג המדינה שהלך בה כמו שאמרו בדרש עלת בקרתא הלך בנימוסא ודרך צחות אמרו משה עלה למרום ולא אכל מלאכי השרת ירדו למטה ונראו כמי שאכלו שנאמר כן תעשה כאשר דברת:





מהרש"א - חידושי אגדות

והכתיב ויהי לחם שלמה ליום א' כו'. הללו לעמילן כו' הללו לציקי כו' מייתי להו להחזיק הקושיא ונראה דלמדו לומר כן דאי כפשטא לאכילתן מאי רבותיה דהא כתיב ישראל ויהודה רבים כחול הים וגו' אבל לעמילן ולציקי אין הכל צריכין לו ומייתי נמי אלף נשים היה לשלמה כו' להפליג הקושיא ואפשר שלמד כן מקרא דכתיב ויהי לו נשים שבע מאות ופילגשים שלש מאות ויטו נשיו את לבו דהיינו להיכן שיהא סועד בכל יום דלפשטיה לא איצטריך דמפרש ביה ויהי לעת זקנתו של שלמה נשיו הטו את לבבו אחרי אלהים גו' וק"ל:


ואמר רב יהודה בן בקר רך וטוב כו'. ויש לדקדק דבלאו רב יהודה היה עדיפא להקשות דבן בקר משמע חד כדפריך בסמוך ויש לומר דבלאו רב יהודה איכא למימר אין בן בקר והרבה היו דאומר אדם על שוורים הרבה שור כדכתיב ויהי לי שור וחמור וגו' אבל מדרב יהודה דאמר ג' היו פריך שפיר דבשלמה הוי טפי בקרים וק"ל:


התם תלתא תורי לתלתא גברי הכא לכל ישראל כו'. ויש להקשות דא"כ מאי רבותיה דאפי' כסעודת שלמה דהא אפשר דלא בא לכל אחד מישראל כ"א דבר מועט וי"ל דה"ק דאפי' אם אתה עושה לפועלים הללו שאינם מרובים כסעודת שלמה שנעשית לכל ישראל והוא דחוק דלפי זה היו אלו הפועלין מרובין כ"כ שאלו היה עושה להן כסעודת שלמה לא היה בא לכ"א מהפועלים בקר א' ודו"ק:


מאי אבוסין אמר רב שאובסין בע"כ ושמואל כו'. הא ודאי לענין שיהיו שמנין הא חזינן דבאבוסין בע"כ הם יותר שמנין אלא דשמואל פליג וקאמר לענין בריאות למאכל אדם יותר טובים באבוסין מאליהן דשמואל רופא היה כדלעיל וק"ל:


תור ממרעיתו כו'. אהאי קרא ודאי נמי קאי ומשמע ליה דאבוסין דסיפא דקרא קאי נמי אבקר דקרא ובמלת אבוס ודאי דלא פליג אי כמר ואי כמר שהוא מקום שמשמנין הבהמה אלא שהוסיף לומר דאין אובסין אלא שור ותרנגולת דלא אניסא וק"ל:


מדטוב לדרשה רך נמי כו'. ר"ל דתו לא הוה כדאמרי אינשי דלא אמרי רכיך לחוד בלא טוב וע"כ רך נמי לדרשה וק"ל:


כל חד וחד יהביה לנער חד. כתב הרא"ם אבל גבי ובן הבקר אשר עשה דקאי אאברהם כו'. אין לפרש אלא קמא קמא דמטיא אייתי קמייהו עכ"ל דנראה דה"נ גבי ויתן אל הנער גו' אין לפרש קמא קמא נתן אל הנער לעשותו וחד נער היה דא"כ מאי השמיענו קרא בזה דהכא אשמועינן קרא דאברהם זריז היה ולא המתין עד שתגמור בישול כולם אלא קמא כו' ודו"ק:


שלשה לשונות בחרדל כו'. נראה שלמדו לומר כן דלישנא דרך וטוב נופל בפרט על הלשון כההיא דויקרא רבה רבי הוה עשה סעודה לתלמידיו הביא לפניהם לשונות רכים ולשונות קשים כו' דכד היא טב לית טב מינה וכד היא ביש לית ביש מינה וחרדל נמי דריש מרך וטוב שהוא עושה המאכל רך וטוב חושבני' דדין כחושבני' דדין ולדרש זה נמי שפיר אתיא נוסף הוי"ו בוטוב וק"ל:


שהרי משה עלה למרום ולא אכל כו'. אליהו נמי הלך למטה במדבר מ' יום ולא אכל איכא למימר דבאקראי נעשה שהלך במדבר דרך יום אחד וישאל נפשו למות עד שהזמין לו הקב"ה עוגת רצפי' וצפחת מים וילך בכח האכילה ההיא מ' יום גו' אבל משה שהיה ג"פ מ' יום בלא אכילה כיון שראה בראשונה שנעשה לו נס שהוצרך לעמוד שם מ' יום בלא אכילה לא היה לו בעלייה שנית ושלישית לסמוך על הנס והיה לו ליטול עמו לחם ומים אי לאו משום דאל ישנה כו' ודקאמר עלה משה למרום אין זה סותר מה שאמרו בפ"ק דסוכה מעולם לא עלה משה למרום דמ"מ עלה למטה מי' ולא אכל שם משום דאל ישנה כו' ומה שהקדים מעשה משה המאוחר למעשה מלאכים המוקדם נראה משום דהא דאין אוכלין לחם המלאכים במרום לא פסיקא ליה אלא מדלא אכל משה שם לחם ועוד נראה דעיקר הראיה ממשה דלא אכל שם לחם אבל המלאכים לא אכלו אלא לפי הדמיון כמ"ש נראה כמי שאכלו ודו"ק:


עשה הקב"ה לבניו ע"י שליח ואל הבקר כו'. השכר הוא מעין המעשה ואל הבקר רץ גו' הוא בשר ורוח נסע והגיז שלוים שהוא בשר ויקח חמאה וחלב היה השכר המן שהוא מעין החלב כדדרשינן ביומא לשד השמן מלשון שדים כמו שהתינוק טועם כו' והא דלא קאמר בשכר ואקחה פת לחם הנני ממטיר לכם לחם שהוא קרוב יותר מענינו וכן הוא בב"ר נראה לפי שהוא אינו אלא סיפור דברי אברהם עם המלאכים ולא בא הלחם לסעודה כדאמרינן לקמן ולחם לא הביא לפי שפירסה שרה נדה ודו"ק:


בשכר ג' זכו לג' בשכר חמאה וחלב זכו למן כו'. יש לדקדק דבפ"ק דתענית אמרו המן בזכות משה והבאר בזכות מרים והענן בזכות אהרן ומהך דהכא גופא קשה דמאי קרא לה בארה של מרים וי"ל דבזכות אברהם לא היו זוכין בהן אלא לפי שעה אבל בזכות משה ואהרן ומרים היו נמשכים המן והענן והבאר כך זמן רב מ' שנה ולכך כשמת אהרן נסתלק הענן וכשמתה מרים נסתלק הבאר וכשמת משה נסתלק המן:


וכי בערביים חשדתנו כו'. כבר יצא ממנו ישמעאל כו'. מבואר מדהקדים הרחיצה ללינה שלא כמנהג שהרי לוט ולבן הקדימו הלינה לרחיצה דרשו שהקפיד על האבק שהוא ע"ז לערביים ותשובת מלאכים זו שאמרו וכי בערביים כו' ודאי לא הוזכרה בכתוב ולא למדוה אלא מדלקה אברהם בזה שיצא ממנו ישמעאל אשר הערביים הם זרעו העובדים בזה ואמרינן החושד בכשרים לוקה בגופו וק"ל:


וירא אליו גו'. אותו יום ג' למילתו. מבואר ברא"ם וכתב דאית מפרשי מדלא הוזכר בזאת המראה שום דיבור משמע שלא נראה אליו אלא כדי לבקרו והוא דחה פירוש זה מההיא דבפרק מפנין ומדשמעתין שאמר הקב"ה להמתין לו דכתיב אל נא תעבור וגו' א"כ מצינו שדבר עמו השם אחר שהכניס האורחים עכ"ל ע"ש והנראה לקיים דבריהם דכיון דלא הוזכר שום דיבור כאן לא היתה המראה על דעת הדיבור שהיה אחר הכנסת אורחים וכן משמע מתוך הכתובים:


ומ"ש ביום ג' למילתו היה כו'. דברי הרא"ם בזה באורך אין להם עיקר ורחוקים מצד עצמם אבל הוא מבואר בדברי הר"ן באורך בפרק ר"א דמילה ע"ש באורך דלפי' רש"י אע"ג דביום א' וב' איכא סכנה יותר מביום ג' מ"מ ביום ג' החולשה גוברת יותר כדכתיב ויהי ביום ג' בהיותם כואבים ומ"ה קאמר ר' חמא ב"ח דביום ג' בא הקב"ה לבקרו דהוא עיקר מצות הביקור שהוא חלוש ביותר וצריך לבקרו לעשות צרכיו כמ"ש הר"ן וכן אמרו דאין מבקרין החולה עד אחר ג' ימים ולדברי הרמב"ם ניחא טפי שיום הג' יותר מסוכן ויותר חלוש ובזה יבואו דברי המתרגם על נכון בין לפרש"י בין לרמב"ם בלי גמגום ודו"ק:


והיינו דכתיב אל נא תעבור מעל עבדך כו'. כתבו התוס' הכא משמע שהשכינה היתה רוצה להסתלק כו' ובפ' מפנין משמע כו' אמר להקב"ה להמתין עד שיכניס האורחים כו' ע"ש ונראה ליישב דהא פשיטא ליה לתלמודא דמה שאמר אברהם להקב"ה אל נא תעבור היינו משום שראה שרוצה השכינה להסתלק כדאמרינן הכא דאי משום שרצה אברהם לילך אל האורחים להכניסם ה"ל להקדים האי קרא קודם וירא וירץ לקראתם ומ"ש רש"י בחומש דדרך המקראות לדבר כן הוא דחוק דאמרינן פ"ק דפסחים דבחד ענינא לא אמרינן אין מוקדם ומאוחר בתורה וכן מ"ש החזקוני דדיינינן ליה הכא במקרא מסורס אינו נכון דבתרי פסוקי כי הכא לא אמרינן מקרא מסורס וההיא דרשה דבפ' מפנין לאו משום דא"ל אברהם להקב"ה אל נא תעבור גו' אלא מהאי ענינא נדרש מדהלך מהקב"ה להכניס האורחים והמתין לו הקב"ה הדיבור עד אחר כל מעשה המלאכים שאז א"ל הקב"ה זעקת סדום וגו' והיינו ע"כ משום דגדול הכנסת אורחים כו' ודו"ק:


היינו דכתיב וישא עיניו וירא גו'. בפרש"י בחומש כתיב נצבים עליו וכתיב וירץ לקראתם כד חזיוה כו' ועוד יש לפרש מדכתיב וירא וירא ב' פעמים שבתחילה ראה אותם נצבים עליו ואחר כך כשראה אותם שפירשו הימנו מיד וירץ לקראתם ונראה לפי דרש זה לא יתכן לפרש לקראתם כמשמעו דהא אחריהם היה רץ שפירשו הימנו אלא דמלת לקראתם פירושו כמו לקרוא אותם שהיה רץ אחריהם להחזירם וק"ל:


דאזיל מיכאל לשזביה ללוט כתבו התוס' הא דאמרינן בב"ר דאין מלאך אחד עושה שתי שליחות כו'. י"ל וכו' עכ"ל ע"ש וכתב הרא"ם כיון דבב' מקומות עושה ב' שליחות א"כ בתרי סגי וצ"ע עכ"ל ואין כאן קושיא דאין זה מוכרח שיהיה כן לעולם אלא בב' מקומות ה"ל כ"א שליחות אחרת ולפעמים עושה מלאך אחד ב' שליחות בב' מקומות ופעמים ע"י ב' מלאכים כפי רצון הש"י דאל"כ כל השליחות בב' מקומות יעשו ע"י מלאך אחד אלא בב' מעשים במקום א' קאמר כיון שלא הותחל עדיין שליחות שני ע"כ אין מלאך א' עושה אותן דאל"כ למה לא עשה מלאך א' הבשורה והרפואה או ההפיכה וההצלה וזה ברור בלשון התוס' ויש לחכמי הקבלה דרך אחרת בזה עיין בספר בחיי ובראקנטי וק"ל:


דכתיב ויהפוך ולא כתיב ויהפכו וא"ת והא כתיב כי משחיתים אנחנו גו'. והחזקוני תירץ כיון שבהפיכה מצינו לשון יחיד לבלתי הפכי מצי נמי למנקט בלשון רבים עכ"ל אבל התוספות ע"כ לית להו האי סברא דאל"כ מאי מקשה הר"א בתוספות מדכתיב ויוציאוהו ויניחוהו דהא כיון דכתיב נמי ויהי כהוציאם אותם החוצה ויאמר המלט שהוא לשון יחיד מצי למנקט נמי ויוציאוהו גו' בלשון רבים ונראה כיון דהמשחית לא היה יכול להשחית עד אחר שיציל המציל את לוט כדכתיב כי לא אוכל לעשות דבר עד בואך גו' תלה הכתוב ההשחתה נמי למלאך המציל וק"ל:





חכמת שלמה

רש"י בד"ה וציקי קדירה כו' נ"ב ור' יונה פירש בברכות פרק היה קורא דף י' כלומר הדברים שמבשמין הקדרה ומתקנין אותה:





רש"ש

גמרא ושמואל אמר שאבוסים כו'. עח"א ויל"פ דמשום חשש איסור פליג שמואל עי' ברמ"א יו"ד סי' לג ס"ט ועי' שבת (קנה ב):



גמ' שם מדטוב לדרשה רך נמי לדרשה. לכאורה לא אתיא אלא כבר פדא בנזיר (ה ב) ולפמ"ש הרש"א בח"א אתיא ככ"ע ע"ש:





הגהות יעב"ץ

הכא לכל ישראל. נ"ב לכל ראשי העם שהם נחשבים ככולם:


שם שהם משתחוים לאבק רגליהם. נ"ב אבק ועפר הארץ שממנו נוצרו ואליו ישובו:


שם דיקא נמי דקתני [כ"ה בדפו״י]. נ"ב כששנה הכתוב בענין המעשה. והא דכתיב כי משחיתים אנחנו. ה״א דנדחו ממחיצתן בשביל דבור זה. אע״ג דלאו מה"ט הוא דקאתן עלה:





בן יהוידע

הָתָם, תְּלַת תּוֹרֵי לִתְלָתָא גַּבְרֵי, הָכָא, לְכָל יִשְׂרָאֵל וִיהוּדָה. פירוש תְּלָתָא תּוֹרֵי לִתְלָתָא גַּבְרֵי מגיע לכל אחד ואחד שיעור עשרים פעם על מאכלו ויותר אך התם ישראל ויאודה רבים ושלמה המלך ע"ה מולך עליהם אם כן כל אחת ואחת צריכה לחשוב אולי יבאו לאכול על שלחנו אנשים רבים כפי ערך רבוי העם שמולך עליהם וצריכה להכין סעודה כפי השערה זו ונמצא בזה לא יגיע לכל אחד אפילו שליש מאכלו ונמצא סעודת אברהם אבינו ע"ה עדיפה.



שֶׁאֲבוּסִים וְעוֹמְדִים מֵאֲלֵיהֶם (מלכים א' ה, ג). פירוש שמואל פליג על רב שפירש שתוחבין להם המאכל בעל כרחו בחזקה דסבירא ליה לפי זה לא יהיה להם שומן כי רבוי המאכל יותר משיעור שביעה יזיק לגוף הן למין האדם הן למין בעלי חיים לכן פירש שֶׁאֲבוּסִים וְעוֹמְדִים מֵאֲלֵיהֶם כלומר מנהגו של עולם כל אחד נותן באבוס בהמתו שעורים כפי השערת שכלו לצורך שובעה בצמצום ולא בהרווחה באופן שתותיר ועל כן היא אוכלת כל מה שתמצא באבוס ואפשר שאם היה באבוס עוד יותר היתה אוכלת ונמצא כשסלקה ראשה מן האבוס אין זה מרצונה שאם היה יותר לא היתה מסלקת ראשה ונמצא לפי זה לא אכלה כדי שובעה ממש ואיזו האוכלת כדי שובעה בודאי זו המסלקת ראשה מן האבוס ועדיין יש באבוס שעורים וכמו שאמרו על פסוק וַתֹּאכַל וַתִּשְׂבַּע וַתֹּתַר (רות ב, יד) ונמצא זו סילקה ראשה מן האבוס מדעתה ורצונה ולאו משום שלא נשאר באבוס כלום וכיון דאוכלת תמיד כדי שובעה לכן תהיה שמנה הרבה.



כְּדֵי לְהַאֲכִילָן שָׁלֹשׁ לְשׁוֹנוֹת בְּחַרְדָּל (בראשית יח, ח). פירש רש"י ז"ל מאכל זה מעדן מלכים ושרים הוא עיין שם. ועוד נראה לי בס"ד דטבע מאכל זה להביא תאוה לאדם לאכול הרבה.



לְעוֹלָם אַל יְשַׁנֶּה אָדָם מִן הַמִּנְהָג, שֶׁהֲרֵי מֹשֶׁה עָלָה לַמָּרוֹם וְלֹא אָכַל לֶחֶם. וּמַלְאֲכֵי הַשָּׁרֵת יָרְדוּ לְמַטָּה וְאָכְלוּ לֶחֶם (בראשית יח, ח). הקשה מהרש"א ז"ל למה הקדים מעשה משה רבינו ע"ה למעשה המלאכים דקדמה להא? עיין שם.
ונראה לי בס"ד במעשה משה רבינו ע"ה איכא רבותא טפי ולכך הקדים אותה כי משה רבינו ע"ה אם היה מעלה עמו מאכל לאכול שם לא היה חידוש בשינוי זה דהמלאכים יודעים שהוא ילוד אשה שצריך לאכול וכמו שתמצא איש אירופי בא למדינות הערב ולובש מלבוש ארופים אין זה חידוש ושינוי לפני בני הערב כי הכל יודעים כך הוא מלבוש הארופים ועם כל זה חש לשינוי ולא אכל. מה שאין כן מלאכי השרת ירדו למטה בדמות בני אדם ואברהם אבינו עצמו חשב אותם בני אדם ובודאי צריכין לאכול לבלתי ישנו ממנהג בני אדם.
או יובן מעשה דמלאכים לא הוה בה רבותא כל כך דלעולם ישנה אדם מן המנהג אך הם אכלו בשביל צערו של אברהם אבינו שהיה רוצה בו ביום להאכיל את האורחים.
אי נמי באדם לא מצינו ששינה המנהג אבל במלאכים אם אלו לא רצו לשנות הרי מצינו מלאך הבא אל מנוח שינה ולא רצה לאכול וכמו שנאמר להדיה אִם תַּעְצְרֵנִי לֹא אֹכַל בְּלַחְמֶךָ (שופטים יג, טז).
אי נמי לא זו אף זו נקיט לא מבעיא מעשה דמשה רבינו ע"ה דהוי שינוי דמנכר אלא גם בכהאי גונא דאברהם אבינו דלא הוה מנכר השינוי כי יזדמן האורח הוא שבע הרבה ואינו רוצה לאכול או יש לו סיבה אחרת של חולי או של צום.
וכתב מהרש"א ז"ל אף על גב דאליהו זכור לטוב נמי לא אכל ארבעים יום איכא למימר דבאקראי נעשה וכו' עיין שם. ולא היה צריך לזה דהתם מקרא מפורש כתיב וַיֵּלֶךְ בְּכֹחַ הָאֲכִילָה הַהִיא אַרְבָּעִים יוֹם (מלכים א' יט, ח) ופרשו המפרשים ז"ל דנשתהה המאכל ההוא באצטומכא ארבעים יום שלא נתעכל ממנו בכל יום אלא דבר מועט והיה ברכה במיעיו שזה החלק היה בו כדי שביעה אבל גבי משה רבינו ע"ה לא הוה הכי אלא אדרבה אכילה שאכל קודם עלייתו נתמרקה קודם בתחילת הארבעים יום כמו שאמרו רבותינו ז"ל על פסוק וַיִּקְרָא אֶל מֹשֶׁה (שמות כד, טז) כדי למרק אכילה ושתיה שבמעיו. ועוד פירשו גבי אליהו זכור לטוב דכח האכילה נשאר אצלו ארבעים יום אבל לעולם היה אוכל ושותה בדרך הילוכו מאילני סרק ומעיינות מים ורק החידוש היה דכח האכילה ההיא הראשנה נשאר בו משך ארבעים יום.



בִּשְׂכַר שָׁלֹשׁ זָכוּ לְשָׁלֹשׁ. קשא מניינא למה לי לימא בִּשְׂכַר 'חֶמְאָה וְחָלָב' זָכוּ לְמָן וכו' ואנא ידענא למנותם שהם שלש כנגד שלש?
ונראה לי בס"ד בא ללמדינו בזה בשכר שהיו שלשה אלה נצמדים תכופים זה לזה לכך זכו לשכר שלשה יחד נצמדים זה בזה כי כאשר פסקה הבאר בפטירת מרים תכף ומיד חזרה להם ולא נשארו מן וענני כבוד עומדים לבדם ובעת שנסתלקו ענני כבוד בפטירת אהרן תכף חזרו להם ולא נשארו מן ובאר לבדם.
ברם הקשה מהרש"א ז"ל והלא אמרו בגמרא שהיו בזכות משה ואהרן ומרים ואיך קאמר כאן בזכות אברהם אבינו ע"ה? עיין שם. ונראה לי בס"ד דאין הכי נמי תחלה פסק להם הקדוש ברוך הוא טובות אלו בזכות אברהם אבינו ע"ה וכשהגיע זמן יציאתם ממצרים ללכת במדבר אז הגיע זמן שיקבלו טובה של הענן אך כשיצאו ממצרים יָצְאוּ בְּיָד רָמָה (במדבר לג, ג) כתרגומו 'ברמות רוחא' הפסידו מחמת זה הטובה של הענן ונתנה להם בזכות אהרן הכהן ע"ה וכאשר כלתה הצידה שהוציאו ממצרים הגיע הזמן שיתן להם הקדוש ברוך הוא לֶחֶם מִן הַשָּׁמָיִם (שמות טז, ד) בזכות אברהם אבינו ע"ה שהביא חֶמְאָה וְחָלָב (בראשית יח, ד) אך כיון דהתלוננו וחטאו באומרם הוֹצֵאתֶם אֹתָנוּ אֶל הַמִּדְבָּר הַזֶּה לְהָמִית אֶת כָּל הַקָּהָל הַזֶּה בָּרָעָב (שמות טז, ג) הפסידו הטובה הזאת וניתנה להם בזכות משה רבינו ע"ה וכאשר הגיעו לרפידים שלא היה שם מים הגיע זמן טובת המים שפסק להם הקדוש ברוך הוא בִּשְׂכַר 'יֻקַּח נָא מְעַט מַיִם' אך כיון שחטאו בדבורם ואמרו למשה רבינו ע"ה שהוציאם להמיתם הפסידו הטובה של המים שפסק להם בזכות אברהם אבינו ונתנה להם בזכות מרים הנביאה ע"ה.
אך קשה אמאי תלה הלחם ב'חֶמְאָה וְחָלָב' ולא תלה במה שאמר (בראשית יח, ה) וְאֶקְחָה פַת לֶחֶם? ונראה לי בס"ד דכתיב מן השמים יתר לשון כיון דאמר אַמְטִיר (שמות טז, ד) ודאי מִן הַשָּׁמָיִם אך רמז על עיקר המתנה הזאת נפסקה להם מכבר בזכות חמאה וחלב שהם שמן ואם תעשה אות מ"ם ויו"ד אות אחד של נון יהיה מן 'הַשָּׁמָיִם' מן 'הַשֶּׁמֶן' נמצא רמז הכתוב כאן דהיה זה עיקרו בזכות חמאה וחלב שהוא שמן.
והטעם כי הלחם הוא הכרחי וזה שמור שכרו לעולם הבא אך חמאה וחלב הם לפתן שהוא מותרות לכן שכרו בעולם הזה וכמו שאמר אלישע לאשת עובדיה וְאַתְּ וּבָנַיִךְ תִחְיִי בַּנּוֹתָר (מלכים ב' ד, ז) כלומר בשכר המותרות שהוא שכר שהיה מדליק עובדיה לבני הנביאים נירות במערה אבל שכר לחם ומים שהם חיות שמור לעולם הבא וכן כאן.



אָמְרוּ לוֹ: וְכִי בְּעַרְבִיִּים חֲשַׁדְתָּנוּ. קשה היכא רמיז בקרא דבריהם שערערו על דבריו בדבר זה?
ונראה לי בס"ד דכתיב כֵּן תַּעֲשֶׂה כַּאֲשֶׁר דִּבַּרְתָּ (בראשית יח, ה) כלומר מעשה שהטלת על עצמך לעשותה שהוא מעשה של 'וְאֶקְחָה פַת לֶחֶם' תעשה אותה אבל מעשה של 'יֻקַּח נָא מְעַט מַיִם' שהטלת אותה על אחרים אין צריך לעשותה דלאו ערביים אנחנו כדי שתחשוד אותנו בעבודה זרה ח"ו.
גם רמזו לו כֵּן תַּעֲשֶׂה כַּאֲשֶׁר דִּבַּרְתָּ אבל אנחנו אין צריכין לעשות מעשה אשר הטלת עלינו באומרך 'וְרַחֲצוּ רַגְלֵיכֶם' דלאו ערביים אנחנו.
והא דלא דנו אותו לכף זכות דלא חשדם בכך אלא רצה שירחצו רגליהם בשביל תענוג להבא מן הדרך היינו כי ראו שלקיחת מים הוא דבר קל ולא הניח על עצמו אלא על שליח ולקיחת פת לחם שהוא שמוש כבד טפי מביאת מים שהם מוכנים ומזומנים העמיס על עצמו לכך דנו שחשדם בכך.
והנה ענין זה דערביים דהוו משתחוים לאבק רגליהם צריך ביאור מה ענין השטות הזאת להשתחוות לאבק רגלים לעשותו עבודה זרה? ונראה הכונה כי היו הולכי דרכים קודם שילכו בדרך נכנסים לבית עבודה זרה שלהם ומקריבים לה קרבן כדי שתלך עמהם בדרך ותלוה אותם עד שיגיעו למחוז חפצם לשומרם ואם כן לפי דעתם הטפש חושבים שהעבודה זרה הולך לפניהם והם אחרית ואם כן אבק זה אשר יהיה על רגליהם כבר דרסה עליו רגלי העבודה זרה כי חושבים היא הולכת לפניהם ונמצא אבק זה נתטמא בטומאת העבודה זרה שלהם שדרסה עליו ולכך משתחוים לו בעת שיגיעו למחוז חפצם ואחר השתחויה רוחצים אותו כי אצלם אבק זה מטומא בעבודה זרה שדרסה עליו.



הַיְנוּ דְּאַמְרֵי אִינְשֵׁי: לֵית הֵימְנוּתָא בְּעַבְדֵּי. נראה זה תלמודא קאמר לה אבל אברהם אמר לו 'לא מהימנא לך' ומפרש תלמודא למה אמר לך דמשמע אי הוה אחרינא היה מאמין לו לזה פירש משום דאמרי אינשי 'לֵית הֵימְנוּתָא בְּעַבְדֵּי'.
ודע דאף על גב דאליעזר היה צדיק וחכם ומדלה ומשקה מתורת רבו לאחרים ואיך יחשוד אותו שישקר? נראה כי חשדו בכך שהוא מתכוין לטובתו דחס עליו שלא יטפל באורחין באותו היום שהיה חולה כי היה יום שלישי למילתו.



חַזְיֵיהּ לְהַקָּדוֹשׁ בָּרוּךְ הוּא דְּקָאִי אַבָּבָא (בראשית יח, ג). פירוש ראה במראה הנבואה את אור השכינה עומד בחוץ כאשר ידמה בעיני הנביאים.
ומה שאמר כֵּיוָן דְּחָזָא קוּדְשָׁא בְּרִיךְ הוּא דְּקָא אָסַר וְשָׁרִי אין הכונה לומר דאור השכינה נכנס לפנים וראהו כך ויצא אלא הכי קאמר מעיקרא אור השכינה עמד בחוץ ולא נכנס משום דחזא דקא אסר ושרי.



גַּבְרִיאֵל, דְּאָזִיל לִמְהַפְכֵיהּ לִסְדֹם (בראשית יח, ב). הא דנקיט לגבריאל לבסוף ומקמיה הכי נקטיה באמצע, נראה תחלה נקיט להו כסדר מעלתן וכאן נקיט על פי סדר שליחותם כי שליחות מיכאל ורפאל היתה בו ביום לבשר שרה ולרפאת אברהם אבינו אבל שליחות גבריאל להפוך סדום היתה ביום שני.
ונראה כל אחד היתה שליחותו כפי בחינתו כי מיכאל היא שר המים לכך בא לבשר על הריון שרה אבינו ע"ה שיהיה מן ההזרעה של הזרע שהוא מים ורפאל ממונה על הרפואה כפי בחינתו שמפורש זה בשמו וגבריאל הוא שר הגבורה והאש לכך נשלח להפוך סדום ללקותם בגפרית ואש.



דִּיקָא נַמִּי דִּכְתִיב: "וַיַּהֲפֹךְ אֶת הֶעָרִים הָאֵל", וְלָא כְּתִיב: 'וַיַּהַפְכוּ' (בראשית יט, כה). הקשה הרב עיון יעקב ז"ל והא כתיב מַשְׁחִתִים אֲנַחְנוּ (בראשית יט, יג) לשון רבים? ותירץ לכך אמרו לשון רבים שצריך ליטול עיצה זה מזה כיצד יהפך עיין שם. וקשא על דבריו מה יתרץ בכך למה שאמר וַיְשַׁלְּחֵנוּ הֳ' לְשַׁחֲתָהּ דאיך אמרו וַיְשַׁלְּחֵנוּ לשון רבים והלא לא שלח אלא לאחד מהם?
ונראה לי בס"ד לתרץ קושיתו דקאמר בגמרא דְּאָזַל מִיכָאֵל לְשֵׁזְבֵיהּ לְלוֹט ונמצא השחתת המקום תלוי בשליחות מיכאל גם כן דאי אפשר להשחית קודם שיוציא מיכאל את לוט ולכך נמצא גם מיכאל יש לו שותפות בהשחתה זו דעביד גבריאל ולכך אמר וַיְשַׁלְּחֵנוּ לשון רבים וכן אמר מַשְׁחִתִים לשון רבים.
או נראה לי בס"ד לפי דברי רבינו האר"י ז"ל (בשער מאמרי רבותינו ז"ל) גבריאל נגלם ביסוד וגם ביסוד המים אשר נגלם בו מיכאל ולכן טס העולם בשני טיסות נמצא יש בגבריאל חלק מן מיכאל גם כן בסוד התכללות הימין בשמאל דלעולם שמאלא אצטריכא לימינא לכן גבריאל אף על פי שהוא אחד נקיט על עצמיה לשון רבים בשביל חלק מיכאל הכלול בו.





מראית העין

למימרא דסעודתא דאברהם עדיפא מדשלמה וכו' ואלו גבי אברהם כתיב ואל הבקר וכו' וא"ר יהודה א"ר בן בקר א' וכו'. אע"ג דאמר בני אברהם יצחק ויעקב מ"מ פריך מאברהם לחוד דסעודות יצחק ויעקב לא כתיבי וסעודת אברהם כתיבא ותו דנודע אברהם היה נדיב נדיבות ומשו"ה פריך מיניה. והא דאצטריך המקשן לאתויי מימרת רב דהם ג' ואדרבא בקרא לחודיה תהיה הקושיא יותר חזקה כבר תירצו המפרשים וגם אני עני כתבתי אפתח"א ואשימה עינ"י על זה. ואמרתי עתה לכלול כל התירוצים בתוספת נפך בס"ד והוא דהמקשן רצה להביא מימרת רב יהודה אמר רב מכמה טעמים אחד שלא נאמר דשאני התם שהיה אברהם אבינו ע"ה מצטער וכאיב ליה כאיבא ומשו"ה מיעט בסעודה ושני דלא נאמר דעל שוורים הרבה אומר שור ושלישי שלא נאמר דזה היה תכף קל מהרה והדר מייתי טובא ואת רב"ע דלא נאמר דקרא כתיב בן בקר המיוחד רך וטוב והא אצטריכא ליה. והוסיף חומ"ש דאי מקשה מקרא לחוד יבא התרצן ויאמר לו לא כמו שעלתה על דעתך דהוא אחד שמענה ואתה דע לך דרב מפרש דהם ג' להכי הביא מימרת רב לומר דגם דידע לדרב פריך. ושתו"ת מלגיו דאייתי מימרת רב לומר הביטה וראה דרב בא לומר דהם ג' והכתוב סיפר נדיבות אברהם ורבותא אשמועינן דהיו ג' ומאי חידושא ומאי רבותא במותב תלתא לגבי סעודתא דשלמה בשעתה. ושב שנ"י אימ"ר דכיון דגם במימרת רב הויא קושיא מסדר הש"ס רצה להביא מימרת רב כדי שיבא התירוץ על נכון מתוקן ומבורר בנקל התם תלתא תורי לתלתא גברי וכו'. ואפשר דמסדר הש"ס כיוין לכל האמור:


ויקח חמאה וחלב ובן הבקר אשר עשה וכו' אמר רב חנן בר רבא כדי להאכילן שלשה לשונות בחרדל. אפשר לרמוז דתיבות ובן הבקר אשר עם ג' תיבות בגימטריא להאכילן לשון בחרדל לכל אחד בדקדוק:


א"ל וכי בערביים חשדתנו שהם משתחוים לאבק רגליהם כבר יצא ממנו ישמעאל. כתב הרב מהרש"א ז"ל בחידושי אגדות. תשובת מלאכים זו לא הוזכרה בכתוב ולא למדוה אלא מדלקה אברהם בזה שיצא ממנו ישמעאל אשר הערביים הם זרעו העובדים בזה ואמרינן החושד בכשרים לוקה בגופו עכ"ל ועם נשיקת הרצפה אין דבריו מחוורין דודאי אברהם אע"ה לא עשה איסור כלל שחשדן ואיה אפה הכשרים כי כלם עע"א לבד מהנפש אשר עשו והוא לא ידע שהם מלאכים ואדרבה יפה עשה לומר שירחצו והיה בודק לכל באילן אם צריכין פרישות או טבילה וז"ש והשענו תחת העץ כמ"ש בזהר הקדוש. וגם אין לומר ח"ו דלקה שיצא ממנו ישמעאל דלוקה בגופו ח"ו לא תהא כזאת דישמעאל היה לסיגים ולהכי לקח הגר להפריד שירי זוהמת תרח. ואדרבא ניחא טובא האי לישנא דאמור כבר יצא ממנו ישמעאל כלומר לא מסיבה זו ח"ו אלא הוא ידיעה שיצא ממנו ישמעאל להפריד סיגי תרח אשר היו מעורבין ושישאר נקי ובר להולד משרה הנביאה זרעא מעליא עול"ת תמיד העשויה ומשם יצאו בני עליה יעקב בחר לו יה על"ו שבטים שבטי יה ומ"ש א"ל וכי בערביים חשדתנו וכו' אפשר דאמרו כן למזלו אשר שרפים עומדים ממעל ורבותנו ברוח הקדש כל רז לא אנס להו:





פתח עינים

למימרא דסעודתא דאברהם אבינו וכו' ואלו גבי אברהם כתיב וכו' ואמר רב יהודה אמר רב בן בקר אחד וכו'. מקשים דאמאי אצטריך לאתויי מימרת רב יהודה בהקשותו קושיא זו והלא הקושיא היא יותר חזקה בלא מימרת רב יהודה ומלבד אשר תירצו המפרשים. אפשר לומר דכל מילי אזלינן בהו בתר רובא ואי מפשטיה דקרא ל"ק דהו"א דרוב סעודות אברהם אע"ה גדולות משלמה אך אותו הפעם שהיה חולה וגם יצאה חמה מנרתקה לא מצי למעבד כי ארחיה. אמנם ממימרת רב יהודה דאצטריכא ליה לפרושי דהוו תלתא ויליף לה מקרא כדלקמן משמע שהכתוב הוצרך לזה כי השבח השביח להודיע נדיבותו ומזה מוכח דזו סעודה גדולה והשתא קשיא:
ומצאתי במכתב להרב החסיד מהר"ר יעקב מולכו זצ"ל (הוא גיסו של מורינו הרב מהר"א יצחקי) שתירץ לזה דאלו הוה מפשטיה דקרא הוה אמינא דלעולם הביא שוורים הרבה אלא דראשון ראשון קודם לכל הביא שור א' מהר' כדכתיב וימהר לעשות אותו ואח"כ עשה שוורים הרבה לכך מייתי מימרא דרב יהודה דמוכח דלא הביא אלא ג' דאם למהירות תסגי בחד:


א"ר תנחום בר הנילאי לעולם אל ישנה אדם מן המנהג וכו' ואכלו ס"ד וכו'. כתבו התוס' נראין כאוכלין ובסדר אליהו קתני לא כאותו שאומר נראין כאוכלין ושותין אלא אוכלין ושותין ממש מפני כבודו של אברהם ופליגא אדהכא עכ"ל ויש להרגיש אמאי אצטריכו לאתויי הא דסדר אליהו. ותו הא דסיימו ופליגא אדהכא פשיטא. ואפשר דקשיא להו אמאי דפריך הש"ס ואכלו ס"ד דאמאי הש"ס קבע קושיא זו במימרת ר' תנחום הו"ל להש"ס למיבעי אקרא גופיה דכתיב ויאכלו אכלו ס"ד. אמטו להכי מייתו הא דסדר אליהו לגלות דמ"ה לא מקשה הש"ס אקרא משום דאי מקרא לחוד לא ק"ל דאימור דאכלו ממש כמ"ש בסדר אליהו. אבל ממימרת ר' תנחום דייק דלא סבר דאכלו משום דר' תנחום קאמר אל ישנה אדם שהרי משה וכו' מלאכי השרת וכו' וקשה דאיפכא הול"ל דמעשה המלאכים קדים לדמשה רבינו ולהכי אהא דר' תנחום פריך ואכלו ס"ד ומשני נראין כאוכלין ובזה יובן כונת ר' תנחום שהקדים לדמשה רבינו משום דהמלאכים אינה ראיה בעצם החלטית דלא ישנה אדם מהמנהג דהמלאכים באמת לא אכלו אלא נראין כאוכלים ומה שיש ראיה שלא יראה כמשנה המנהג אבל ממשה רבינו היא ראיה החלטית דלא ישנה באמת וינהוג כמנהג ומשו"ה הקדים ר' תנחום לדמשה רבינו. ומשום דיש ס"ד דלא פליג סדר אליהו לגמרי על ר' תנחום דלעולם דסבר דאי משום לא ישנה מהמנהג היה מספיק דמה"ש יהיו נראין כאוכלין ועשו תוספת לאכול ממש משום כבודו דאברהם אע"ה ולפ"ז אינו חולק מן הקצה אל הקצה על ר' תנחום משו"ה השמיענו התוס' דפליג סדר אליהו אדהכא לגמרי וטעמם דאי ס"ד דמהכא נמי יליף סדר אליהו דלא ישנה אלא דלזה היה מספיק נראין א"כ תקשי דעוד היום אימא דלא אכלו ממש אלא נראין ומנ"ל דאכלו ממש משום כבודו תסגי אם נראין כאוכלין שלא ירגיש בדבר. אלא מוכרח דסדר אליהו סבר דאין לומר נראין כאוכלין כלל ואכלו ממש משום כבודו דאאע"ה ומהא ליכא למילף דאל ישנה אלא ממשה רבינו לחוד וסבר דלא הוצרך הכתוב לומר ויאכלו אלא לאשמועינן דמשום כבודו דאברהם אע"ה אכלו ולא לאשמועינן דלא ישנה דההיא ממשה רבינו ילפינן וק"ל:
א"נ אפשר לישב מאי דנקט ר' תנחום לחלוקת משה רבינו תחילה והוא דחזיתיה להרב שבות יעקב ח"א סימן צ"א דנשאל הא דאז"ל ויהי משה בהר מ' יום וכו' וכי אפשר לילוד אשה לחיות מ' יום בלא אכילה ושתיה אלא אזלת לקרתא עביד כנימוסא ואינו מובן מה תירץ לקושיא וכי אפשר וכו' באומרו אזלת לקרתא וכו' הלא אמרת דא"א ומה יועיל טעם דאזלת לקרתא למאי דלא אפשר. והרב הנזכר תריץ יתיב דה"ק וכי אפשר וכו' אלא ודאי צ"ל כי באמת משה רבינו ע"ה נזדכך חומרו מאד ונעשה חומ"ר בקדש ונקרא איש האלהים והשתא יקשה למה אכל למטה ולזה השיב שאכל למטה משום אזלת לקרתא עכ"ד ונמצא לפ"ז דממשה רבינו ע"ה שתים זו שמענו כי מידי העלותו לשמים לא אכל שלא לשנות ואחר שנתקדש כ"כ והיה יכול לעמוד כאחד הצבאי"ם מצבא המרום בלא אכילה ושתיה ברדתו בארץ אכל שלא לשנות המנהג ולהורות זה ר' תנחום הקדים הוכחתו ממשה רבינו ע"ה תחלה דמהתם שמעינן תרתי משא"כ מהמלאכים שבאו אצל אברהם אע"ה:


א"ר יהודה אמר רב כל מה שעשה אברהם למה"ש בעצמו וכו' ויקח חמאה וחלב וכו' הנני ממטיר לכם וכו'. הקשה הרב פרשת דרכים דרוש כ"א. דמשמע דאם היה עושה על ידי השליח ה"נ השי"ת לא היה מוריד המן אלא על ידי שליח והלא מפתח הפרנסה בידו וכו' ע"ש. ונהירנא כי זה שנים רבות שמעתי מהרב כמהר"ר אליהו מוצירי זלה"ה אב"ד דק"ק נא אמון יע"א והחכם השלם הישיש כמהר"ר משה אלגראנאטי זלה"ה אשר ברישיד יע"א דאמרי תרוייהו לתרץ קושית הרב הנזכר במ"ש ושולח מים על פני חוצות בח"ל והרי אמרו מפתח גשמים בידו אלא דיש חילוק בין א"י לח"ל עכ"ד ואמינא להו דכבר הרב פרשת דרכים לקמן מקשה ורמי הא דשולח מים עם ההיא דמפתח גשמים בידו וניחא ליה להרב ז"ל במ"ש גשמים מאוצר טוב בארץ וז"ש יפתח ה' את אוצרו הטוב ומטר ארצך. אך פרנסה דכתיב ומשביע לכל חי רצון הדבר ברור דאין לחלק בין ארץ ישראל לחוצה לארץ:
אמנם לי ההדיוט עם נשיקת רצפת הרב ז"ל נראה דלק"מ דהרי עין רואה ואזן שומעת בני אדם גם בני איש יחד עשיר ואביון וגם אלה לחכמים רבנן קדישי איש איש ממקומו נוטל מזונותיו איש מאת מכרו. ולא איתי אנש על יבשתא משמיא מיהב יהבי ליה לחם מן השמים כאוכלי המן. ותקשי דהא מפתח הפרנסה בידו יתברך ולא חזינא תו כהאי סימנא. והדבר פשוט דאיברא דמפתח הפרנסה בידו יתברך דוקא וכן השפע בא ממנו יתברך בהשגחה פרטית לכל א' וא' אלא שכח השפע ההוא ישתלשל בסדר המדרגה עד שהאיש יתפרנס באמצע דבר פלוני וע"י פלוני וזה מוכרח. אמור מעתה ל"ק קושית הרב דאם לא עשה א"א בעצמו. לא היה המן מוכן בא מעצמו מן השמים רק היה נשפע ממנו יתברך והיה משתלשל ויורד ממדרגה למדרגה על דרך שהוא היום במזונות כל אדם ככל אשר דברנו דאינם ממש באים מן השמים. וז"ש הכתוב הנני ממטיר לכם לחם מן השמים כלומר דוקא עושה חדשה שממטיר לחם מתוקן מן השמים וזהו לכם דייקא משא"כ אחרים אף דמפתח פרנסה בידי ואני משפיע. בא ע"י (שבשביל) [השתלשלות] בכמה גלגולים ודוק היטב:





שערי תורת בבל

(פו ב) תדר"י בשכר שלשה זכו לשלשה וכו'.—כעין זה פסחים ה א.


(שם) חזייה להקב"ה דקאי אבבא היינו דכתיב וכו' כיון דחזא דקא אסר וכו' היינו דכתיב וכו'.—מפשטות הדברים כאן משמע כמו שביאר רשב"ם בפיה"ת שם, וכן ברמב"ם (מו"נ ח"ב פמ"ב), שהתורה אמרה כלל ואח"כ פרט: הכלל - וירא אליו ה', ואח"כ פרט באיזה אופן התראה אליו ה', שבאו אליו ג' אנשים. וכביאור הזה מפורש בפר"א רפכ"ה ובפכ"ט (ע"ש). אבל הרמב"ן בפיה"ת שם דחה פירוש זה בשתי ידים (ע"ש).

